দিনাজপুরে খামারে আগুনে পুড়ল ৪৫ ছাগল
দিনাজপুরের বিরল উপজেলায় খামারে আগুন লেগে পুড়ে মরল ৪৫টি ছাগল।







রোববার ভোরে উপজেলার ৫নং বিরল ইউপির রবিপুর গ্রামে আদনান-মুন্নার যৌথ বাণিজ্যিক খামারে এ অগ্নিকাণ্ড ঘটে।




খবর পেয়ে বিরল ফায়ার সার্ভিস স্টেশনের একটি ইউনিট আগুন নিয়ন্ত্রণে আনে। তবে অগ্নিকাণ্ডের সূত্রপাত ও ক্ষয়ক্ষতির পরিমাণ তাৎক্ষণিকভাবে জানা যায়নি।
খামারের স্বত্বাধিকারী আদনান জানান, আমাদের খামারে দেশী-বিদেশি উন্নত হরিয়ানা জাতের পাঁঠা ও টিয়ামুখী জাতের প্রায় ৪৫টি ছাগল আগুনে পুরে মারা গেছে।  
তবে কীভাবে আগুন লেগেছে আমরা কেউ বুঝে উঠতে পারছি না।

দিনাজপুরের বিরল উপজেলায় খামারে আগুন লেগে পুড়ে মরল ৪৫টি ছাগল।